שמואל אגמון

שמואל אגמון (ביסטריצקי) (נולד ב-2 בפברואר 1922) הוא מתמטיקאי ישראלי, פרופסור אמריטוס באוניברסיטה העברית וחתן פרס ישראל למדעים מדויקים לשנת תשנ"א (1991).

קורות חיים
שמואל אגמון נולד בתל אביב בשנת 1922 לסופר נתן אגמון (ביסטריצקי) ולחיה לבית גוטמן, שעלו לארץ ישראל שנתיים קודם לכן. בגיל צעיר עבר עם משפחתו מנצרת הערבית לירושלים. אגמון למד בגימנסיה העברית ברחביה, והיה חבר בתנועת הנוער המחנות העולים ובתום לימודיו התיכוניים יצא עם גרעין של תנועתו להכשרה בקיבוץ נען.

בשנת 1940 החל ללמוד מתמטיקה באוניברסיטה העברית בירושלים אצל פרופ' מיכאל פקטה, פרופ' אברהם הלוי פרנקל, פרופ' בנימין אמירה ופרופ' יעקב לויצקי. הוא התגייס לצבא הבריטי בטרם סיים את לימודיו באוניברסיטה. בזמן מלחמת העולם השנייה שירת בצבא תקופה של ארבע שנים בארץ ישראל, באירופה ובקפריסין.

לאחר שחרורו, סיים את לימודיו באוניברסיטה העברית ויצא לצרפת ללימודי המשך. בשנת 1947 נישא לסופרת גליה ירדני (1924–1968, בתו של ד"ר יעקב ירדני), והיא נלוותה אליו ללימודיו. בשנת 1949 קיבל תואר דוקטור מאוניברסיטת סורבון בהנחיית שולם מנדלברוט. לימד באוניברסיטת רייס שבטקסס, ובשנת 1952 התקבל לאוניברסיטה העברית בירושלים, שם היה למרצה בכיר במחלקה למתמטיקה ובשנת 1959 התמנה כפרופסור מן המניין. בשנת 1964 נבחר להיות חבר באקדמיה הלאומית למדעים.

על עבודתו המדעית זכה בפרס ויצמן, בפרס רוטשילד, בפרס ישראל במדעים מדויקים לשנת תשנ"א ובפרס א.מ.ת לשנת 2007. קיבל תואר דוקטור לשם כבוד מאוניברסיטת נאנט שבצרפת.

קישורים חיצוניים

 
 

זוכי פרס ישראל למדעים מדויקים
מתמטיקאים ישראלים
סגל האוניברסיטה העברית בירושלים: מתמטיקה
סגל אוניברסיטת רייס
אנשי היישוב ילידי הארץ
זוכי פרס רוטשילד
זוכי פרס א.מ.ת.
חברי האקדמיה הלאומית הישראלית למדעים
ישראלים עמיתי האגודה האמריקאית למתמטיקה
מתנדבי היישוב לצבא הבריטי
בוגרי גימנסיה רחביה
בוגרי המחנות העולים
בוגרי האוניברסיטה העברית בירושלים
בעלי תואר דוקטור מאוניברסיטת פריז
מתמטיקאים ביישוב
ישראלים שהגיעו לגיל מאה
ישראלים שנולדו ב-1922